Keyp av 24 eldraíbúðum á Kráarbrekku í Klaksvík Í vikuni varð avtala gjørd við Klaksvíkar kommunu, um at Bústaðir framyvir fara at reka og leiga út eldraíbúðirnar á Kráarbrekku. Bústaðir hava saman við Klaksvíkar kommunu átt og fíggjað Sjálvsognarstovnin undir Kráarbrekku, men nú eru íbúðirnar seldar Bústøðum úr sjálvsognarstovninum. Keypsprísurin var slakar 18 mió. Jógvan Skorheim, borgarstjóri í Klaksvíkar kommunu og formaður í stýrinum fyri Sjálvsognarstovnin, fegnast um at Bústaðir nú hava keypt íbúðirnar, tí meðan kommunan hevur nógvar ymiskar uppgávur, er útvegan og umsiting av leigubústøðum fremsta endamálið hjá Bústøðum. Týskvøldið vóru umboð frá Bústøðum, saman við umboðum frá Klaksvíkar kommunu, og kunnaðu leigararnar á Kráarbrekku um keypið. Andras Róin, stjóri á Bústøðum, fegnast um keypið, sum hóskar væl saman við teimum ætlanum og málsetningum, sum Bústaðir hava sett sær. Bústaðir hava við teimum 24 íbúðunum í Klaksvík nú 72 íbúðir kring landið. Ársfrágreiðingin 2013 Trýst á myndina fyri at lesa ársfrágreiðingina. Hetta er næsta verkætlanin hjá Bústøðum, ið fer av bakkastokki í høvuðsstaðnum, og hetta merkir, at tað í løtuni eru 34 íbúðir í gerð í Tórshavn. Jóhann Mortensen, formaður í stýrinum fyri Bústaðir, Bjarni Djurholm, nevndarformaður fyri Sp/f Bul, og Heðin Mortensen, borgarstjóri í Tórshavnar kommunu søgdu nøkur orð. -Í hesi verkætlanini, sum Bústaðir hava verið við frá byrjar, eru bæði smáar, miðalstórar og størri íbúðir. Hann nevndi, at seinastu 30 árini hevur Bulur verið við til at bygt umleið 300 sethús, umframt aðrar verkætlanir. Íbúðirnar verða frá 63 til 86 fermetrar til støddar, og verða væntandi lidnar um eitt gott ár. Myndir 9 myndir Tá tú skrivar teg upp til eina íbúð, er tað umráðandi at hava í huga, at tín tilmelding er persónlig. Hetta merkir, at tú fært framíhjárætt til aðrar íbúðir hjá Bústøðum, um tú vilt flyta eitt nú í eina størri íbúð ella eina íbúð aðrastaðni í landinum.